
ZEMES STARPGABALA AVIĀCIJAS IELĀ 18J, JELGAVĀ
ATSAVINĀŠANAS UZSĀKŠANA UN IZSOLES NOTEIKUMU APSTIPRINĀŠANA

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Saņemts sabiedrības ar ierobežotu atbildību “SANDA-B” (reģistrācijas Nr. 40003122674, turpmāk - Iesniedzējs) iesniegums, kurā lūdz atsavināt Jelgavas valstspilsētas pašvaldībai piederošo zemes vienību Aviācijas ielā 18J, Jelgavā, kura piegul Iesniedzējam piederošajai zemes vienībai Aviācijas ielā 18C, Jelgavā.
Zemes vienība 981 m2 platībā ar kadastra apzīmējumu 09000270339 Aviācijas ielā 18J, Jelgavā ir ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000950164 ar kadastra Nr. 09000270386 uz Jelgavas valstspilsētas pašvaldības vārda un ir starpgabals starp Iesniedzējam piederošu zemes vienību Aviācijas ielā 18C, juridiskai personai piederošu zemes vienību Aviācijas ielā 18G, juridiskai personai piederošu zemes vienību Aviācijas ielā 18K un pašvaldībai piekrītošu zemesgrāmatā nereģistrētu zemes vienību ar kadastra apzīmējumu 09000270392. 
2025. gada 18. februārī ar Iesniedzēju noslēgts zemes vienības Aviācijas ielā 18J, Jelgavā nomas līgums Nr. 8-28/10, kurš ir spēkā līdz 2030. gada 21. janvārim.
[bookmark: _Hlk181884245]Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), zemes vienības Aviācijas ielā 18J, Jelgavā atļautā izmantošana ir rūpnieciskās ražošanas objektu apbūve. 
Saskaņā ar Jelgavas valstspilsētas pašvaldības domes 2025. gada 30. janvāra lēmumu Nr. 1/11 “Starpgabala statusa noteikšana zemes vienībām” zemes vienībai Aviācijas ielā 18J, Jelgavā ir noteikts zemes starpgabala statuss. Zemes starpgabals nav izmantojams patstāvīgi funkcionējošas apbūves veidošanai, nav iespējama tā  atsevišķa saimnieciska izmantošana un tas ir pievienojams kādam no blakus esošajiem nekustamajiem īpašumiem.
Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē ar pretendentu atlasi, t.i. starp zemes starpgabalam Aviācijas ielā 18J, Jelgavā piegulošo šādu zemes vienību īpašniekiem: 
1) [bookmark: _Hlk181884424]Aviācijas iela 18C, Jelgava, kadastra Nr. 09000270217;
2) Aviācijas iela 18G, Jelgava, kadastra Nr. 09000270229;
3) Aviācijas iela 18K, Jelgava, kadastra Nr. 09000270257.
Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.   
	Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2030. gada 21. jūnijam) novērtēja zemes starpgabalu Aviācijas ielā 18J, Jelgavā un noteica tās tirgus vērtību 10600,00 euro (desmit tūkstoši seši simti euro).
Nekustamā īpašuma Valsts kadastra informācijas sistēmā zemes starpgabala Aviācijas ielā 18J, Jelgavā universālā kadastrālā vērtība ir noteikta 7848,00 euro (septiņi tūkstoši astoņi simti četrdesmit astoņi euro).
Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. 
Jelgavas valstspilsētas pašvaldības īpašuma atsavināšanas komisija 2026. gada 14. jūlijā noteica zemes starpgabala Aviācijas ielā 18J, Jelgavā nosacīto cenu 10600,00 euro (desmit tūkstoši seši simti euro), izsoles soli 500,00 euro (pieci simti euro), nodrošinājumu 1060,00 euro (viens tūkstotis sešdesmit euro) un nomaksas termiņu – 5 gadus.
Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu un Jelgavas valstspilsētas pašvaldības īpašuma atsavināšanas komisijas 2026. gada 14. jūlija lēmumu Nr. 5/1 “Zemes starpgabala Aviācijas ielā 18J, Jelgavā atsavināšana”, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Atsavināt Jelgavas valstspilsētas pašvaldībai piederošo zemes starpgabalu Aviācijas ielā 18J, Jelgavā (kadastra numurs 09000270386, kadastra apzīmējums 09000270339, platība 981 m2), pārdodot to elektroniskā izsolē ar augšupejošu soli un pretendentu atlasi starp starpgabalam piegulošo zemes vienību īpašniekiem.
2. Noteikt zemes starpgabala Aviācijas ielā 18J, Jelgavā pārdošanas nosacīto cenu (izsoles sākumcenu) 10600,00 euro (desmit tūkstoši seši simti euro), izsoles soli 500,00 euro (pieci simti euro), nodrošinājumu 1060,00 euro (viens tūkstotis sešdesmit euro).
3. Apstiprināt zemes starpgabala Aviācijas ielā 18J, Jelgavā, izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot zemes starpgabala Aviācijas ielā 18J, Jelgavā, izsoli normatīvajos aktos noteiktajā kārtībā.

